ኢትዮጵያና ግብጽ በሱዳኑ ፕሬዚዳንት ላይ የተጀመረው ምርመራ እንዲቋረጥ አመለከቱ
ኢትዮጵያና ግብጽ በሱዳኑ ፕሬዚዳንት ላይ የተጀመረው ምርመራ እንዲቋረጥ ለጸጥታው ምክር ቤትን አመለከቱየኢትዮጵያ እና የግብጽ ዲፕሎማቶች የዓለም አቀፉ የወንጀለኞች ፍርድ ቤት በሱዳኑ ፕሬዚዳንት ኦማር አልበሽር ላይ በዘር ማጥፋት ወንጀል ዙሪያ ያቀረበውን ክስ እንዲያቋርጥ የተባበሩት መንግስታት የጸጥታው ምክር ቤትን ትናንት አመልክተዋል ፡፡በተባበሩት መንግስታት የኢትዮጵያ አምባሳደር ተቀዳ አለሙ በቀረበው ሪፖርት ላይ በሰጡት አስተያየት ፍርድ ቤቱ በአፍሪካውያን ላይ የሚከተለውን አሰራር አፍሪካ ሀገራትን እያስከፋ ያለ መሆኑን አስድተዋል፡፡የዓለም አቀፉን ፍርድ ቤት በሱዳኑ ፕሬዚዳንት ላይ የጀመረውን ምርመራ እንዲያቋርጥ የአፍሪካ ህብረት መጠየቁን ጠቅሰው፤የፍርድ ቤቱ ድርጊት ግጭቱን ለመፍታት እየተደረጉ ያሉ አፍሪካዊ መፍትሄዎችን የማፈላለግ ጥረትን የሚያዳፍን ነው አስገንዝበዋል ፡፡የዳርፉርን ግጭት እንዲያበቃ ብርቱ ጥረት እየተደረገ መሆኑን እና የሰላም ሂደቱ መሻሻሎች እያሳያ ቢመጣም ብዙ እንደሚቀር አምባሳደር ተቀዳ ገልጸዋል፡፡የጸጥታው ምክር ቤት ተፋላሚ ወገኖች ላይ ጫና በማሳደር የበኩሉን ሚና እንዲጫወት አምባሳደሩ ጠይቀዋል፡፡አያይዘውም የዳርፉር አማጺያን ቡድኖችም የጦር መሳሪያቸውን አስቀምጠው ወደ ሰላም እንዲመጡ ጥሪ አቅርበዋል፡፡በመንግስታቱ ድርጅት የግብጽ አምባሳደር እና ቋሚ ተወካይ አሚር አብዱላጢፍ አብዱላታ በበኩላቸው በፕሬዚዳንት ኦማር አልበሽር ላይ ፍርድ ቤቱ የጀመረውን ክስ እንዲያቋርጥ ጠይቀዋል፡፡ፍርድ ቤቱ የአፍሪካን ሰላም እና ጸጥታ አደጋ ላይ እንዳይጥል ሊጠነቀቅ ይገባል ብለዋል፡፡ይህ የሆነው ለመንግስታቱ ድርጅት የጽጥታው ምክር ቤት ዳርፉርን አስመልክቶ በቀረበው ሪፖርት፤የዓለም አቀፉ ፍርድ አቃቤ ህግ ፋቱ ቤንሱዳ 15 አባል ሀገራት ያሉትን የጸጥታው ምክር ቤትን በዳርፉር ዘር ጭፍ ጨፋ ፣የጦር ወንጀሎች እና በሰው ልጆች ለተፈጸሙ ወንጀሎች ተጠርጣሪ ናቸው የሚላቸውን ፕሬዚዳንት ኦማር አልበሽርን ጨምሮ ሌሎች ተጠርጣሪዎች ላይ ተጨባጭ እርምጃ እንዲወስድ ትናንት በመጠየቃቸው ነው ፡፡የአፍሪካ ህብረት ዳርፉርን በተመለከተ የጸጥታው ምክር ቤት ከጉዳዩ እጁን እንዲያወጣ ጥሪ ቢያቀርብም እስካሁን ከጸጥታ ምክር ቤቱ ምላሽ አለመገኘቱ ነው የተመለከተው ፡፡ምንጭ – ሱዳን ትሪቡን